རང་ལོ་གསུམ་གྱི་སྟེང་རང་གི་ཕ་ཡུལ་གཙང་རོང་དང་ཁ་བྲལ་ཏེ་དབེན་ས་ཆོས་ཀྱི་ཕོ་བྲང་དུ་ཕེབས།མཁས་གྲུབ་སངས་རྒྱས་ཡེ་ཤེས་ཀྱིས་མཁན་སློབ་ཟུང་དུ་འབྲེལ་ཏེ་དགེ་ཚུལ་གྱི་སྡོམ་པ་གནང་ཞིང་མཚན་ལ་བློ་བཟང་ཆོས་ཀྱི་རྒྱལ་མཚན་ཞེས་བཏགས།དགུང་ལོ་བཅུ་བཞི་ཐོག་དབྱངས་ཅན་མའི་བསྟོད་པ་བརྩམས་ཤིང༌།ལམ་རིམ་ཆེ་འབྲིང་གཉིས་ཞག་བཅུ་སྐོར་གཅིག་ལ་བློར་བཟུང་སྟེ།རྗེ་རིན་པོ་ཆེར་རྒྱུགས་ཕུལ་བ་སོགས་ཀུན་གྱི་བསམ་ཡུལ་ལས་འདས་པའི་མཛད་པ་མང་དུ་བསྟན།ཕྱིས་སུ་བཀྲ་ཤིས་ལྷུན་པོར་སློབ་གཉེར་དུ་ཕེབས་ཏེ་མཐར་ཕྱིན་པ་མ་ཟད།མཁན་པོ་མཛད་དེ་དད་ལྡན་མང་ཚོགས་ལ་ཆོས་དང་ཟང་ཟིང་གིས་ཚིམ་པར་བྱས།ལོ་ནས་བཟུང་ལོ་ངོ་དྲུག་ལྷག་གི་རིང་ལྷ་ལྡན་སྨོན་ལམ་ཆེན་མོའི་དབུ་མཛད་དེ་ལྷ་ལྡན་སྨོན་ལམ་ཆེན་མོར་དམ་བཅའ་འཇོག་པ་དང་དགེ་བཤེས་ལྷ་རམས་པའི་ལུགས་སྲོལ་ཐོག་མར་བཏོད་པ་སོགས་བསྟན་འགྲོ་ལ་ཕན་པའི་བྱ་བཞག་མང་དུ་བསྐྲུན།